Besteding aan kos bly onder druk; vleislus bly | Netwerk24
Besteding aan kos bly onder druk; vleislus bly
Deur Riana de Lange 02 September 2018 09:00
Syfers oor kosproduksie en -verbruik.
Die debat oor grondonteiening sonder vergoeding het reeds beleggings in die landbousektor laat kwyn. Luidens die jongste landbouvooruitskouing deur die Buro vir Voedsel- en Landboubeleid (BFAP) kan dit die waarde van landbou-uitvoer met tot 40% laat afneem.
As ’n gesonde, bekostigbare bron van diereproteïen, sal hoenderverbruik na verwagting tot 2027 met 27% groei. Foto: Pixabay
Die dokument gee ’n vooruitskouing van voedselverbruik en –produksie in die land tot 2027.
Luidens die BFAP Baseline-verslag sal verbruikers se besteding na verwagting op kort termyn onder druk bly, maar onder middelinkomste-verdieners in Suid-Afrika kan die vraag na vleis en suiwelprodukte in die volgende tien jaar styg.
As ’n gesonde, bekostigbare bron van diereproteïen, sal hoenderverbruik na verwagting met 27% in dié tydperk groei.
Diversifikasie in die verbruik van vleis sal die vraag na beesvleis ondersteun, wat in ’n dekade met 24% kan styg.
Op kort termyn bly die verskaffing van produkte met ’n langer produksiesiklus, soos bees- en skaapvleis, onder druk terwyl boere hul kuddes herbou ná die droogtes van 2015 tot 2016, lui die verslag.
Uitgedruk op ’n per capita-basis, was die besteding aan kos in 2014-’15 die hoogste in formele huishoudings in stedelike gebiede; dit was 19% laer in formele huishoudings in landelike gebiede, 31% laer vir informele huishoudings in stedelike gebiede en 46% laer in tradisionele gebiede.
Meer oor: Kos | Kospryse | Grondonteiening | Vleispryse | Voedselsekerheid | Landbou | Vleis
Só ruk kospryse jou sak nou